9. ΒΑΣΙΛΙΚΟΝ ΔΙΑΤΑΓΜΑ της 22/24 Νοεμ. 1949 Περί εκτελέσεως του άρθρ. 23 του υπ’ αριθ. 1258/31-10-1949 Ν.Δ. «περί διατάξεων αφορωσών εις τους Δήμους και τας Κοινότητας. Έχοντες υπ’ όψιν 1)το άρθρ. 23 του υπ’ αριθ. 1258/49 Ν.Δ. «περί διατάξεων αφορωσών εις τους Δήμους και τας Κοινότητας», 2)το εδάφ. 5 του άρθρ. 9 του υπ’ αριθ. 843/1948 Α.Ν. «περί καταργήσεως των φόρων επί της κυκλοφορίας των αγαθών και αναπληρώσεως των εξ αυτών εσόδων και 3)την υπ’ αριθ. 696 και από 16 Νοεμ. 1949 γνωμοδότησιν του Συμβουλίου Επικρατείας, προτάσει του Ημετέρου επί των Εσωτερικών Υπουργού, απεφασίσαμεν και διατάσσομεν: Άρθρ.1.-Αι μέχρι και της 9 Ιαν. 1949 συσταθείσαι εγγυήσεις λόγω διαμετακομίσεως των εν τω επομένω άρθρω αγαθών εκπίπτουσιν υπέρ των Δήμων και Κοινοτήτων, υπέρ ων συνεστήθησαν αύται, εάν τα αγαθά ταύτα δεν ήθελον εξαχθή εκ της περιφερείας του Δήμου ή της Κοινότητος, εντός της δια του παρόντος Δ/τος οριζομένης προθεσμίας, ήτις άρχεται από της ημέρας της συστάσεως της εγγυήσεως λόγω διαμετακομίσεως. Άρθρ.2.-Ορίζεται η προθεσμία διαμετακομίσεως 1)των ελαιών των εισαχθεισών προς αποθήκευσιν, διαλογήν, συσκευασίαν και εξαγωγήν συμφώνως προς τας διατάξεις του Δ. της 12 Ιουν. 1930 «περί εφαρμογής του άρθρ. 8 του Ν.Δ. της 11 Μαΐου 1926» και του Δ. της 7 Αυγ. 1930 «περί επεκτάσεως της ισχύος διατάξεως του Ν.Δ. της 11 Μαΐου 1926 εις τας πόλεις Βόλου και Αμφίσσης», ως και εις όσας πόλεις είχεν επεκταθή η ισχύς των ως άνω διατάξεων και της ξηράς σταφίδος της εισαχθείσης παρ’ οινοπνευματοποιών Β΄ κατηγορίας προς οινοπνευματοποίησιν, δεκαοκτάμηνος, 2)των εγχωρίων τυρών και γενικώς των γαλακτοκομικών προϊόντων των εισαχθέντων εις τινα Δήμον ή Κοινότητα, προς απόθεσιν εις ειδικά ψυγεία, παρ’ ειδικών κατ’ επάγγελμα τυρεμπόρων ή τυροκόμων, ετησία, 3)της εισαχθείσης προς επεξεργασίαν συσκευασίαν και εξαγωγήν εις την αλλοδαπήν σουλτανίνας σταφίδος, εξάμηνος, 4)των προοριζομένων δι’ εξαγωγήν εις την αλλοδαπήν οίνων Σάμου, πενταετής. Εις τον αυτόν επί των Εσωτερικών Υπουργόν ανατίθεμεν την δημοσίευσιν και εκτέλεσιν του παρόντος Δ/τος. Σελ. 66(α) 